31.10.2022
SK
Úradný vestník Európskej únie
C 417 A/3
Oddelenie riadenia informácií je zodpovedné za: — plnenie cieľov stanovených v stratégii Europolu pre riadenie informácií, najmä so zreteľom na posilňovanie kapacít Europolu ako informačného centra EÚ v oblasti trestnej činnosti súvisiacich s riadením informácií a posilňovanie aspektov riadenia informácií týkajúcich sa operačnej podpory, — podporu vedúceho pracovníka v oblasti IKT pri plnení jeho úloh, — koordináciu a riadenie produktov a služieb Europolu v oblasti riadenia informácií v súlade s prevádzkovým dopytom a organizačnou stratégiou, — plánovanie a monitorovanie všetkých iniciatív Europolu v oblasti riadenia informácií v úzkej spolupráci s tímom strategického plánovania Riaditeľstva pre riadenie, ako aj riadenie portfólia odboru C1 (IKT), — podporu inovácií v záujme orgánov členských štátov v oblasti presadzovania práva, rozvoj nástrojov umelej inteligencie pri súčasnom podporovaní ich etického využívania s ohľadom na vplyv umelej inteligencie na základné práva a ochranu súkromia, plnenie monitorovacej funkcie v oblasti inovácií a podporu koordinácie a synergií s ostatnými inovačnými partnermi.
Všeobecné zodpovednosti zamestnanca Pod dohľadom výkonného riaditeľa vedú jeho zástupcovia jednotlivé riaditeľstvá a podľa článkov 54 a 55 nariadenia o Europole zodpovedajú za tieto činnosti: — podporovanie výkonného riaditeľa a správnej rady, a asistovanie im pri strategickom rozvoji Europolu, a to poskytovaním poradenstva a odborných znalostí v príslušnej oblasti zodpovedností, — asistovanie pri príprave zasadnutí správnej rady a vykonávaní jej rozhodnutí, — asistovanie pri príprave a vykonávaní viacročného programovania a ročného pracovného programu v rámci príslušných riaditeľstiev, ako aj podávanie správ výkonnému riaditeľovi a správnej rade o ich vykonávaní, — vykonávanie rozhodnutí prijatých počas zasadnutí riaditeľstva na úrovni riaditeľstva, — monitorovanie obchodného plánovania a riadenie výkonnosti v rámci riaditeľstva, — spravovanie riaditeľstva, a to aj prostredníctvom riadenia ľudských a rozpočtových zdrojov v súlade s príslušnými pravidlami a právnymi predpismi, — zabezpečovanie vedenia a riadenia zamestnancov pri plnení úloh a cieľov, ktoré im boli pridelené, — podporovanie intenzívnej spolupráce medzi riaditeľstvami, — udržiavanie strategických prepojení na úrovni riaditeľstva s príslušnými externými partnermi a zainteresovanými stranami v konkrétnych oblastiach trestnej činnosti, — prezentácia úspechov Europolu v médiách a zastupovanie Europolu podľa potreby, a to na externých a interných zasadnutiach a konferenciách, — vykonávanie ďalších úloh, ktoré im pridelí výkonný riaditeľ.
Bez toho, aby bolo dotknuté právo výkonného riaditeľa vymedzovať úlohy a povinnosti zástupcu výkonného riaditeľa, bude zamestnanec zodpovedať okrem iného aj za tieto činnosti: — ako riaditeľ pre oblasť IT: prevziať zodpovednosť za všetky kapacity/vývoj v oblasti IKT/riadenia informácií v rámci Europolu a pôsobiť ako manažér zmeny v súvislosti s digitálnou transformáciou organizácie; riadiť a usmerňovať vykonávanie riadenia informácií a stratégií Europolu v oblasti IKT, — vykonávať dohľad nad poskytovaním riešení IKT, inžinierskych služieb, technického riadenia produktov a údržby aplikácií, — vykonávať dohľad nad navrhovaním, inštaláciou a prevádzkou súvisiacich komunikačných sietí a komponentov infraštruktúry IKT pre Europol, členské štáty a tretie strany, — dohliadať na navrhovanie a vykonávanie opatrení na zabezpečenie odolnosti a kontinuity služieb IKT a reagovať na všetky hrozby, zraniteľné miesta a incidenty v oblasti IKT,